Document ID: 32004R1367

KOMISIJAS REGULA (EK) Nr. 1367/2004
(2004. gada 28. jūlijs)
par Ķīnas Tautas Republikas izcelsmes tekstilizstrādājumu un apģērbu kvantitatīvo ierobežojumu pārejas apstiprināšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par vienādiem importa noteikumiem attiecībā uz noteiktiem trešo valstu tekstilizstrādājumiem (1), un jo paši tās 7. pantu,
tā kā:
(1)
Līguma starp Eiropas Ekonomikas kopienu un Ķīnas Tautas Republiku par tekstilizstrādājumu tirdzniecību (2) 5. pants, kas ierosināts 1988. gada 9. decembrī un apstiprināts ar Padomes Lēmumu 90/647/EEK, pēdējo reizi grozīts un paplašināts ar Līgumu vēstuļu apmaiņas veidā, kas ierosināts 2000. gada 19. maijā un apstiprināts ar Padomes Lēmumu 2000/787/EK (3), nosaka, ka pāreja var tikt veikta starp kvotu gadiem. Šie elastības noteikumi tika paziņoti Pasaules Tirdzniecības organizācijas Tekstilnozares novērošanas iestādei pēc Ķīnas uzņemšanas tajā.
(2)
Regulas (EEK) Nr. 3030/93 V pielikuma B papildinājumā noteikti kvantitatīvie ierobežojumi Ķīnas Tautas Republikas izcelsmes tekstilizstrādājumiem un apģērbiem, kuru mērķis ir tikai un vienīgi Eiropas gadatirgi.
(3)
2003. gada 12. septembrī Ķīnas Tautas Republika iesniedza pieprasījumu par daudzumu pārcelšanu no 2003. kvotas gada uz 2004. kvotas gadu.
(4)
Ķīnas Tautas Republikas pieprasītais pārcēlums ietilpst Līguma starp Eiropas Ekonomikas kopienu un Ķīnas Tautas Republiku par tekstilizstrādājumu tirdzniecību 5. pantā noteiktajos elastības noteikumos, kā noteikts Regulas (EEK) Nr. 3030/93 VIII pielikuma 9. ailē.
(5)
Šis pieprasījums ir apmierināms pieejamo daudzumu apjomā.
(6)
Vēlams, lai šī regula stātos spēkā nākošajā dienā pēc tās publicēšanas, lai ļautu operatoriem iespējami drīz gūt no tās labumu.
(7)
Šajā regulā noteiktie pasākumi ir saskaņā ar Tekstilizstrādājumu komitejas atzinumu, kas izteikts Regulas (EEK) Nr. 3030/93 17. pantā,
IR PIEŅĒMUSI ŠĀDU REGULU.
1. pants
Ķīnas Tautas Republikas izcelsmes tekstilpreču kvantitatīvo ierobežojumu pārcelšana, kas noteikta Līgumā starp Eiropas Kopienu un Ķīnas Tautas Republiku par tekstilizstrādājumu tirdzniecību, tiek atļauta 2004. kvotas gadā saskaņā ar šīs regulas pielikumu.
2. pants
Šī regula stājas spēkā nākošajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. jūlijā

Labels: 3
1
18